*Ο Πρόεδρος της Ιταλικής Δημοκρατίας*

**25 Μαρτίου 2021**

Α.Ε. ΚΥΡΙΑ ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
ΠΡΟΕΔΡΟ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
**ΑΘΗΝΑ**

ΜΕ ΠΟΛΛΗ ΧΑΡΑ ΑΠΕΥΘΥΝΟΜΑΙ ΣΕ ΕΣΑΣ, ΑΓΑΠΗΤΗ ΚΥΡΙΑ ΠΡΟΕΔΡΕ, ΓΙΑ ΝΑ ΔΙΑΒΙΒΑΣΕΤΕ ΣΤΙΣ ΓΥΝΑΙΚΕΣ ΚΑΙ ΤΟΥΣ ΑΝΔΡΕΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΤΑ ΘΕΡΜΟΤΕΡΑ ΣΥΓΧΑΡΗΤΗΡΙΑ ΕΚ ΜΕΡΟΥΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ ΚΑΙ ΤΙΣ ΚΑΛΥΤΕΡΕΣ ΕΥΧΕΣ ΜΟΥ ΕΠ’ ΕΥΚΑΙΡΙΑ ΤΗΣ ΕΠΕΤΕΙΟΥ ΤΩΝ ΔΙΑΚΟΣΙΩΝ ΧΡΟΝΩΝ ΑΠΟ ΤΗΝ ΕΝΑΡΞΗ ΤΗΣ ΕΛΛΗΝΙΚΗΣ ΕΠΑΝΑΣΤΑΣΗΣ.

Η ΕΠΕΤΕΙΟΣ ΑΥΤΗ ΜΕ ΤΟΝ ΕΞΑΙΡΕΤΙΚΑ ΥΨΗΛΟ ΣΥΜΒΟΛΙΣΜΟ ΠΟΥ ΚΑΤΕΧΕΙ, ΚΑΙ ΣΤΗΝ ΙΣΤΟΡΙΚΗ ΜΝΗΜΗ ΤΗΣ ΙΤΑΛΙΑΣ, ΕΟΡΤΑΖΕΤΑΙ ΣΕ ΜΙΑ ΣΤΙΓΜΗ ΚΑΤΑ ΤΗΝ ΟΠΟΙΑ ΟΙ ΧΩΡΕΣ ΜΑΣ ΚΑΛΟΥΝΤΑΙ ΝΑ ΑΝΤΙΜΕΤΩΠΙΣΟΥΝ- ΜΑΖΙ ΚΑΙ ΜΕ ΤΑ ΑΛΛΑ ΚΡΑΤΗ ΜΕΛΗ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΝ ΥΠΟΛΟΙΠΗ ΔΙΕΘΝΗ ΚΟΙΝΟΤΗΤΑ- ΤΗΝ ΠΡΟΚΛΗΣΗ ΤΗΣ ΠΑΝΔΗΜΙΑΣ ΚΑΙ ΤΩΝ ΕΠΙΠΤΩΣΕΩΝ ΤΗΣ ΣΕ ΚΟΙΝΩΝΙΚΟ ΚΑΙ ΟΙΚΟΝΟΜΙΚΟ ΕΠΙΠΕΔΟ. Η ΕΚΤΑΚΤΗ ΑΥΤΉ ΣΥΓΚΥΡΙΑ, ΟΜΩΣ, ΑΠΟΤΕΛΕΙ ΚΑΙ ΜΙΑ ΕΥΚΑΙΡΙΑ ΓΙΑ ΠΕΡΑΙΤΕΡΩ ΕΝΙΣΧΥΣΗ ΤΟΥ ΔΙΑΛΟΓΟΥ ΜΕΤΑΞΥ ΑΘΗΝΑΣ ΚΑΙ ΡΩΜΗΣ, ΟΠΩΣ ΕΙΧΑΜΕ ΤΗΝ ΕΥΚΑΙΡΙΑ ΝΑ ΔΙΑΠΙΣΤΩΣΟΥΜΕ ΚΑΤΑ ΤΗ ΔΙΑΡΚΕΙΑ ΤΗΣ ΕΠΙΣΚΕΨΗΣ ΣΑΣ, ΠΟΥ ΜΕ ΧΑΡΟΠΟΙΗΣΕ ΙΔΙΑΙΤΕΡΑ, ΤΟΝ ΠΕΡΑΣΜΕΝΟ ΟΚΤΩΒΡΙΟ ΣΤΟ ΚΥΡΗΝΑΛΙΟ ΜΕΓΑΡΟ.

ΜΑΣ ΠΕΡΙΜΕΝΕΙ ΤΩΡΑ ΜΙΑ ΠΕΡΙΟΔΟΣ ΑΝΑΔΟΜΗΣΗΣ, ΑΠΑΙΤΗΤΙΚΗ ΑΛΛΑ ΠΛΟΥΣΙΑ ΣΕ ΕΥΚΑΙΡΙΕΣ ΓΙΑ ΝΑ ΑΝΑΛΟΓΙΣΤΟΥΜΕ ΞΑΝΑ ΤΑ ΠΡΟΤΥΠΑ ΑΝΑΠΤΥΞΗΣ ΠΑΝΩ ΣΤΑ ΟΠΟΙΑ ΘΕΜΕΛΙΩΝΟΝΤΑΙ ΟΙ ΚΟΙΝΩΝΙΕΣ ΜΑΣ, ΩΣΤΕ ΝΑ ΤΑ ΚΑΤΑΣΤΗΣΟΥΜΕ ΠΕΡΙΣΣΟΤΕΡΟ ΒΙΩΣΙΜΑ ΚΑΙ ΔΥΝΑΜΙΚΑ.

ΕΛΛΑΔΑ ΚΑΙ ΙΤΑΛΙΑ ΚΑΛΟΥΝΤΑΙ ΑΠΟ ΚΟΙΝΟΥ ΝΑ ΠΡΟΑΓΑΓΟΥΝ ΕΝΑ ΟΡΑΜΑ ΕΜΠΝΕΥΣΜΕΝΟ ΑΠΟ ΤΙΣ ΑΡΧΕΣ ΤΗΣ ΑΛΛΗΛΕΓΓΥΗΣ ΚΑΙ ΤΗΣ ΕΥΘΥΝΗΣ, ΤΟ ΟΠΟΙΟ ΘΑ ΕΠΙΤΡΕΨΕΙ ΣΤΗΝ ΕΥΡΩΠΑΪΚΗ ΕΝΩΣΗ ΝΑ ΑΝΑΝΕΩΘΕΙ, ΝΑ ΑΠΑΝΤΗΣΕΙ ΜΕ ΤΡΟΠΟ ΟΛΟΕΝΑ ΚΑΙ ΑΠΟΤΕΛΕΣΜΑΤΙΚΟΤΕΡΟ ΣΤΙΣ ΑΝΑΓΚΕΣ ΤΩΝ ΣΥΜΠΟΛΙΤΩΝ ΜΑΣ, ΚΑΙ ΝΑ ΕΠΙΤΥΧΕΙ ΦΙΛΟΔΟΞΟΥΣ ΣΤΟΧΟΥΣ ΑΚΟΜΗ ΚΑΙ ΣΤΗΝ ΟΛΟΕΝΑ ΚΑΙ ΠΙΟ ΟΥΣΙΩΔΗ ΔΙΑΣΤΑΣΗ ΜΙΑΣ ΚΟΙΝΗΣ ΔΙΕΘΝΟΥΣ ΠΡΟΟΠΤΙΚΗΣ. ΕΙΜΑΙ ΒΕΒΑΙΟΣ, ΠΩΣ ΣΕ ΑΥΤΗ ΤΗΝ ΠΡΟΣΠΑΘΕΙΑ, ΤΑ ΚΡΑΤΗ ΜΑΣ ΘΑ ΜΠΟΡΟΥΝ ΝΑ ΒΡΟΥΝ ΑΣΦΑΛΗ ΥΠΟΣΤΗΡΙΞΗ ΤΟ ΕΝΑ ΣΤΟ ΑΛΛΟ, ΩΣ ΕΥΡΩΠΑΙΚΑ ΚΡΑΤΗ ΤΗΣ ΜΕΣΟΓΕΙΟΥ.

ΜΕ ΑΥΤΗΝ ΤΗΝ ΕΛΠΙΔΑ, ΕΥΧΟΜΑΙ ΑΠΟ ΚΑΡΔΙΑΣ ΣΕ ΕΣΑΣ ΠΡΟΣΩΠΙΚΑ ΕΥΔΑΙΜΟΝΙΑ ΚΑΙ ΣΤΟΝ ΦΙΛΟ ΕΛΛΗΝΙΚΟ ΛΑΟ ΕΝΑ ΕΥΟΙΩΝΟ ΜΕΛΛΟΝ.

 **SERGIO MATTARELLA**